ming030890/wiki-yue-high-quality huggingface dataset:
緬甸

面積• 總計676,578 km2（261,228 sq mi）（第40位）• 水域（%）3.06人口• 2019普查55,672,000（第26位）• 密度76/km2（196.8/sq mi）（第125位）GDP（PPP）2018年估算• 總計$3621.42億（51）• 人均$6,509（130）GDP（國際匯率）2018年估算• 總計$824.41億（72）• 人均$1,490（152）HDI（2018年）▲ 0.584中 · 145貨幣緬元（K）（MMK）時區UTC+06:30 （緬甸標準時間）行車方向靠右行駛電話區號+95ISO 3166代碼MM互聯網頂級域.mm緬甸聯邦共和國喺世界嘅位置∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
19°45′N 96°6′E﻿ / ﻿19.750°N 96.100°E﻿ / 19.750; 96.100
緬甸（粵拼：min5 din6，緬甸文：မြန်မာ，英文：Myanmar；亦叫Burma、Burmah）係東南亞一國，西南面係安達曼海，西北面係印度同孟加拉，東北面係中華人民共和國，東南面係泰國同老撾。
約莫離而家五千年前，緬甸伊洛瓦底江就有人住響度。有中國大陸學者話，諸葛亮深入不毛嘅「不毛」，就係今日嘅緬甸。到咗唐朝，中原人叫緬甸做「驃國」，唐朝後期（公元846年）嗰陣侍衛，蒲甘城起好。緬甸出產好多靚木材同靚翡翠。
佢而家係東盟成員國。不過佢唔係英聯邦國家。

文化
呢節要加長。
仰光大金寺

飲食
Mohinga，魚湯米粉，廣泛認為係緬甸嘅國菜。
緬甸盛產米，人民主要食飯。早餐多數食魚湯麵、椰子麵、椰子粥、涼拌麵、涼拌米粉以及用糯米、椰子、白糖做嘅各種各樣糕點小食。
緬甸人有飲早茶嘅習慣。啲人喺茶館飲奶茶，食肉包、油條同油餅，重鐘意飲魚片湯、鴨肉粥等。
緬甸人喺飲食方面較為慳儉。成日用魚蝦醬、辣椒、煮豆、酸菜葉湯送飯。緬甸菜餚講究油、辣、香、鮮、酸、鹹。烹調方法多以炸、烤、炒、涼拌為主。炸烤食物比較易保存，涼拌唔需要加熱，又可以祛暑。緬甸瀕海多河，海鮮豐富，易捕撈，好多食物以魚蝦作為食材。緬甸人鍾意將竹筍醃成酸筍，同其他蔬菜、肉類一齊炒，味道鮮美。

經濟
呢節要加長。
緬甸係一個以農業為主嘅國家，人民每年平均收入約1180美元，從事農業人口超過60%，農產品主有稻米、小麥、甘蔗等。緬甸國土森林覆蓋率達50%，林區產硬木同貴重嘅柚木。工業有碾米、木材、石油開採、小型機械製造、礦產等部門。礦產有錫、鎢、鋅、鋁、石油、鋼玉同玉石，其中紅寶石同埋翡翠嘅質素係全球最高。
21世紀初嘅緬甸經濟整體水平，反而比二次大戰前低。根據比較權威嘅估算，1936年緬甸國內生產總值（GDP）已達121.97億美元（當時人口1570.8萬），人均年收入776美元，而2004年11月嘅統計數字，緬甸國民人均年生產總值只有356美元，人均年收入自然比呢個數字仲低，遠不及二戰前人均年收入776美元，反映緬甸嘅經濟發展幾乎陷入停頓或者倒退。
截至依家，緬甸基建仲係唔完善，仍然歸類為欠發展國家（第三世界）。

社會
呢節要加長。
2013年4月30號山緬甸發生宗教暴力事件，有清真寺同回教徒聚居嘅村莊受到佛教徒襲擊，造成1死9傷。

節日
呢節要加長。
緬甸兔

緬甸兔又叫緬甸野兔（Lepus peguensis）係中國瀕危兔仔品種之一。分布於泰國、緬甸、海南島等亞洲南部地區。主要住喺低地草原灌木叢度。
緬甸奇幻旅程

《緬甸奇幻旅程》（英文：Fantastic Burma）係香港電視廣播有限公司嘅遊埠節目，由余德丞、蔡思貝主持，由2018年5月26號開始香港時間逢禮拜六20:00到20:30喺翡翠台播。節目會介紹緬甸嘅遊埠資訊。

節目調動
2018年6月16號：由於播《明愛暖萬心》，所以停播一次。
畫眉山

畫眉山（Wa Mei Shan）係香港嘅山，海拔高391米，喺西貢區，附近範圍劃咗入西貢西郊野公園。
異世界

異世界（粵拼：ji6 sai3 gaai3；和製漢字：異世界；日羅：isekai）係日本動漫嘅一個體裁，指段情節講主角因為某啲原因而進入咗去一個異世界，異世界喺物理法則等方面都同佢原來嘅世界好唔同。

作品
例子有《千與千尋》同《OVERLORD》。

橋段
拒絕返歸：經歷重重冒險，主角好鍾意新嘅世界、鍾意佢喺新世界識到嘅朋友以及喺新世界學到嘅新鮮事物，所以唔想返屋企，或者最少對「要返屋企」呢樣嘢心存疑惑。
:p 167 就連佛祖成功（成佛）之後都有猶疑過佢嘅信息（帶世人成佛嘅信息）能唔能夠傳達到畀世人... 事實係有大把故仔都係講英雄永遠住喺唔會衰老嘅不朽女神嘅祝福之島嗰度（唔返人界）。
逃離魔界：主角冒險得到嘅回報可能受好多人神魔嘅覬覦，呢啲人神魔可能會想嚟搶走主角得到嘅回報，主角要逃走住噉返屋企。
從外救援：主角可能需要某啲外力幫佢手返屋企，需要穿越時空等嘅力量先至可以返到屋企。
跨越回途門檻：主角通過佢出發嗰時經過嗰條「平凡世界同冒險世界之間嘅門檻」，不過今次前進方向相反咗。
畫架

畫架，又叫相架、畫框、相框，係用嚟將畫或者相片固定，掛響牆上或者擺響檯上。材料可以係木質、塑膠、金屬或者玻璃。數碼攝影普及後，電子相架亦開始出現。
異位顯性

異位（上位）顯性係一個基因嘅表型畀另外一個或者幾個基因改變咗嘅現象。嗰個決定表型嘅基因叫做「上位」，而表型畀其它基因改變嘅基因叫做「下位」。異位（上位）顯性同一般嘅顯性唔同，一般嘅顯性（英文：Dominance）指嘅係同一個基因座上面嘅等位基因相互影響，而異位（上位）顯性指嘅係唔同一個基因座上面嘅非等位基因相互影響。
異分散性

異分散性（heteroscedasticity）係一個概念，如果話一柞隨機變數（例如係「各組喺變數  上嘅數值」）具有異分散性，意思即係話嗰柞隨機變數當中有最少一個喺變異數上同其他嗰啲唔同。
畫皮電影原聲帶

《畫皮電影原聲帶》係電影《畫皮》嘅原聲音樂唱碟。喺2008年10月由華誼兄弟發行。

簡介
呢張唱碟收錄咗10隻歌。
畫眉

畫眉係噪鶥屬嘅一種雀，亦係中國常見嘅籠雀。佢哋眉頭有花紋，叫聲好聽。佢亦係廣州嘅市鳥。
畫筆

畫筆（英文：paintbrush），又叫畫刷，係畫西洋畫用到嘅筆，同毛筆似，但毛比較硬，點油彩或者水彩就畫得。

分類
畫筆可以分好多種。一個典型嘅西人畫家最少會用到以下呢啲種類嘅畫筆：
Round：支筆啲毛又尖又細，最適合攞嚟畫細節；
Flat：支筆啲毛長，可以用嚟又快又平均噉畫一大片顏色，例如畫人嘅長頭髮；
Bright：比起平畫筆短啲軟啲，適合短又受控嘅筆觸；
Filbert：筆尖細過 flat 同 bright，平衡畫大片顏色同畫細節嘢嘅能力；
Fan：好似一把扇噉形，用 fan 打橫掃可以做到又幼又長嘅線，方便攞嚟畫樹等嘅嘢；
Angle：筆尖啲愈右愈短嘅毛，可以攞嚟畫細節又可以處理大片顏色；
Mop：筆尖又大又圓，成日俾人攞嚟喺顏料乾咗之後再加層顏料上去；
Rigger：一種極尖極細嘅筆，傳統俾西人畫家用嚟畫船上嘅 rigging 而得名。
... 等等。
異亮氨酸

異亮氨酸（英文：isoleucine）係一種氨基酸。
米歇爾·奧巴馬

米歇爾·奧巴馬（英文：Michelle LaVaughn Robinson Obama，1964年1月17號—）係美國前第一夫人，前總統奧巴馬嘅太太。佢本身係一位律師。
米歇爾·奧巴馬同奧巴馬喺1992年結婚，1998年同2001年分別生咗大女Malia同細女Sasha。
米楊

米楊（簡化字：米杨，1989年1月24號—）係中華人民共和國女子排球員。
米歇爾波索拿諾

米歇爾波索拿諾（Michelle Bolsonaro， 又譯波索拿諾夫人，1982年3月22號—）係巴西前公務員同政治人，喺巴西聯邦區嘅巴西利亞市出世。佢係軍人、政治人同總統波索拿諾第三任太太。
佢同波索拿諾喺2007年結婚，之後佢哋生咗一個女。
米歇爾多夫

米歇爾多夫（德文：Micheldorf）係奧地利克恩頓州格蘭河畔聖法伊特縣嘅一個市鎮。總面積16.99平方公里，總人口1143，人口密度67.3人/平方公里（2005年）。
聯合國大會

聯合國大會係聯合國嘅主要機構，由所有聯合國成員國組成，每年定期開一次會。
聯合國大會181號決議

聯合國大會181號決議，又叫做聯合國巴勒斯坦分割決議，係一個聯合國大會嘅決議，喺1947年11月29號正式通過。呢份決議計劃為英屬巴勒斯坦完結之後，分割當地嘅領土，創造一個阿拉伯國家同埋一個猶太國家，而耶路撒冷同埋周邊地區就會係由一個國際組織嚟監管。
喺份決議入面，分割之後嘅兩個國家會有貿易聯繫，亦都會有對少數族裔同埋宗教自由嘅權利保障。兩個國家嘅土地分配之中，有56% 嘅地去咗猶太國家，42% 去咗阿拉伯國家，2% 去咗耶路撒冷地區。

反應
由於兩邊嘅民族主義都非常強勁，所以呢份決議都帶嚟咗唔少嘅爭議。例如，有親巴勒斯坦團體認爲，份決議太過親猶太方面，因爲雖然當地猶太人口只係大約 1/3，但係猶太國家攞到56%嘅地。但係其實，猶太國家嘅地有唔少只不過係內蓋夫沙漠，所以實際上並冇好大嘅利益。除此之外，根據當時嘅人口數據，決議嘅阿拉伯國家入面幾乎冇任何猶太人嘅人口（80萬阿拉伯人、1萬猶太人），但係猶太國入面有差唔多一半都係阿拉伯人（50萬猶太人、40萬阿拉伯人）。
當地嘅猶太人一般都支持呢份決議，而猶太復國主義領袖都接受議案，但係仍然有擴大猶太控制地區嘅意願。
相反，阿拉伯方面嘅阿拉伯聯盟就拒絕咗呢份議案。佢哋聲稱因爲當地無論係人口抑或係私有財產，都係由阿拉伯人佔大多數，所以佢哋應該有民族自決嘅權利。佢哋反對任何嘗試分割巴勒斯坦人嘅土地嘅計劃，所以一定會堅決阻止呢份議案嘅實行。
因爲阿拉伯方面嘅反對，呢份決議並冇平息到當地嘅種族衝突。衝突其後演變成為第一次中東戰爭，所以呢份決議最終都冇實行到。
聯合國大會2758號決議

《聯合國大會2758號決議》（英文：United Nations General Assembly Resolution 2758）係1971年10月25號聯合國大會第26屆會議上，就「恢復中華人民共和國響聯合國組織中嘅合法權利問題」嘅決議。結果大會通過呢項提案，中華人民共和國成為聯合國入面「中國」嘅唯一代表。呢次事件係中華民國退守臺灣之後嘅一個重大外交挫折。

決議全文
決議提案初期係1971年7月15號由阿爾巴尼亞同埋阿爾及利亞為首嘅18個共同提案國（之後增加到23國，其中有11個係非洲國家）發起，因此又稱兩阿提案或者係阿爾巴尼亞提案。1971年10月25號喺第26屆聯合國大會會議上表決通過。根據《聯合國憲章》同埋聯合國大會嘅議事規則，呢項提案通過之後即刻成為聯合國大會嘅正式決議。除英文之外，仲包括中文版本。
決議全文粵文翻譯如下：
「
大會，回顧聯合國憲章嘅原則，考慮到，恢復中華人民共和國嘅合法權利對於維護聯合國憲章同聯合國組織根據憲章所必須從事嘅事業都係必不可少嘅，承認中華人民共和國政府嘅代表係中國響聯合國組織嘅唯一合法代表，中華人民共和國係安全理事會五個常任理事國之一，決定：恢復中華人民共和國嘅一切權利，承認佢個政府嘅代表係中國喺聯合國組織嘅唯一合法代表並即刻將蔣介石嘅代表由佢響聯合國組織同埋所屬一切機構中所非法佔據嘅席位上驅趕出去。一九七一年十月二十五號，第一九七六次全體會議。
」

荷蘭
2024年9月12號，荷蘭國會通過咗一個關於台灣嘅提案，入面講到唔畀中國扭曲聯合國大會第2758號決議，仲要求荷蘭政府喺歐洲聯盟（EU）入面搵其他國家一齊撐呢個立場。
聯合國安全理事會常任理事國

聯合國安全理事會常任理事國，通常就咁叫做常任理事國，係聯合國安全理事會入面嘅5個長期成員，即係美國、英國、法國、中華民國、同埋俄羅斯。
喺聯合國安理會嗰其他10個成員，都係聯合國大會選出嚟嘅，每2年換一次。

歷史
呢5個國家自己或者前身都係二戰同盟國嘅國家（即係贏家），而且係最先攞到核武嘅嗰幾個國家。呢5個國家係唯一喺聯合國安理會有否決權嘅成員國，容許佢哋阻止任何“有決定性”嘅聯合國決議通過。

變動
喺1971年，聯合國大會通過咗第2758號決議，「中國」嘅席位由原本中華民國代表，變咗做由中華人民共和國代表。
到1991年蘇聯解體之後，俄羅斯聯邦繼承咗蘇聯原本有嘅議席。
聯合國憲章

《聯合國憲章》（英文：United Nations Charter）係聯合國嘅基本大法，渠確立咗聯合國嘅宗旨、原則同埋組織機構設置，又規定咗成員國嘅責任、權利同埋義務，以及處理國際關係、維護世界和平以及安全嘅基本原則同方法。遵守聯合國憲章、維護聯合國威信係每個成員國不可推卸嘅責任。
聯合國秘書處

聯合國秘書處（英文：United Nations Secretariat）係聯合國其中一個主要機構，負責擬定聯合國各個合議同決策執行機構嘅議程，同埋實際執行決策。聯合國秘書處嘅阿頭係聯合國秘書長。
聯合國經濟及社會理事會

聯合國經濟及社會理事會（英文：United Nations Economic and Social Council）係聯合國其中一個主要機構，負責促進國際經濟同社會合作發展。
聯合國海洋法公約

《聯合國海洋法公約》（UNCLOS）係聯合國決議嘅海洋法公約，1982年12月10號喺牙買加蒙特哥貝簽，1994年11月16號生效，有168個締約國。公約本身係處理各個對領海嘅主張，但實際上有好多海域爭議案例入面，好多國都無理到公約。
約翰·諾克斯

約翰·諾克斯係一個蘇格蘭王國神學家、部長、作家、政治人。
約翰一世

約翰一世（法文：Jean I，1316年11月15號—1316年11月20號）係法蘭西王國國王，一出世就即位，五日後就死咗。
約翰一書

《約翰一書》（希臘文：Ιωάννου Α΄）指出信徒得救嘅喜樂係在乎確知得救，而保持呢種喜樂在乎同上帝相交，彰顯呢種喜樂在乎同人相愛。

簡介
作者：約翰
日期：80年
地點：以弗所
收信人：以弗所同亞西亞嘅教會
約翰一書有兩個主要目的，第一係鼓勵讀者同上帝同佢個仔耶穌基督保持親密嘅團契，第二係警告讀者唔好聽從嗰啲會破壞呢種團契嘅謬論。呢種謬論認為邪惡係因為同物質世界接觸而產生嘅，所以噉，上帝嘅仔耶穌唔可能係真人。呢啲假教師主張拯救係擺脫對今世生活嘅一切關懷，得救同道德生活嘅一切關懷，得救同道德生活或愛其他人並冇關係。
為反駁呢種言論，作者清楚指出耶穌基督係真實嘅人，同時強調一切信耶穌、愛上帝嘅人都一定要彼此相愛。
約翰·邦帕斯·卡爾宏

約翰·邦帕斯·卡爾宏（英文：John Bumpass Calhoun，1917年5月11號—1995年9月7號）係一位美國動物行為學研究專家。佢以人口密度對人類行為嘅影響嘅研究聞名。佢話囓齒動物上發生嘅人口過剩所帶來嘅可怕後果預示咗人類種族未來可能遭遇嘅嚴峻問題。喺佢嘅研究期間，卡爾宏總結咗術語「行為沉淪」（behavioral sink）嚟代表人口過密導致嘅行為異常，同埋術語「美麗的人」（beautiful ones）嚟代表嗰啲消極被動同徹底斷絕所有社會交流嘅個體。佢嘅研究喺世界範圍內得到認可。卡爾宏喺世界各地嘅座談會上發表過講話，佢嘅學術見解亦被例如NASA同哥倫比亞特區合議庭等各方機構採納過。
約翰·雅各布·巴耳末

約翰·雅各布·巴耳末係一個瑞士物理學家、數學家、大學教員。
約翰·馬紹爾

約翰·馬紹爾（英文：John Marshall，1755年9月24號—1835年7月6號），係美國嘅政治人、法學家同開國元勛。1799年3月5號，做聯邦眾議員，之後喺阿登斯政府做咗國務卿。1801年2月4號，佢成為咗第4任首席大法官。1835年7月6號，喺任內病死。
老街省

老街（越南文：Lào Cai）係越南一省，省會老街市，人口大約55萬。
老表，你好hea！

《老表，你好Hea！》（粵拼：lou5 biu2 nei5 hou2 he3，Hea，有指正字係「迆」，英文：Come on, Cousin），香港電視廣播有限公司拍嘅電視劇，係《老表，你好嘢！》嘅姊妹作，用翻主要角色班底，但係同《老表，你好嘢！》冇關係。由郭晉安、王祖藍、萬綺雯、王菀之同張繼聰領銜主演，監製係黃偉聲。呢套戲係2014無綫節目巡禮所介紹嘅戲，亦都係無綫電視47週年台慶劇。

活動
2014年3月31號：此劇響12:30喺將軍澳電視廣播城一廠灰位舉行開鏡拜神儀式。
2014年10月13號：此劇響13:00喺將軍澳新都城中心二期商場L1天幕廣場舉行「老表駕臨賀台慶」宣傳活動。
老街站

老街站（粵拼：lo5 gaai1 zaam6；英文：Laojie Station）係深圳地鐵一個站，喺深圳市舊城區嘅東門商業區附近地底。
老街站係羅寶線同埋龍崗線兩個轉車站嘅其中一個（另一個係購物公園站），喺2004年12月28號啟用。
老表，畢業喇！

《老表，畢業喇！》（英文：Oh My Grad）係香港電視廣播有限公司製作嘅電視劇，由郭晉安、蔡少芬同王祖藍演出。
老表，你好嘢！

《老表，你好嘢！》（英文：Inbound Troubles），係香港無綫電視製作嘅時裝電視劇，由郭晉安、王祖藍、萬綺雯同王菀之領銜主演，監製黃偉聲。呢套劇用中港矛盾做背景。
老襯亭

老襯亭係香港一亭，原叫山坳亭，喺香港山頂，已拆。之後亭地嘅樓，卽爐峰塔同凌霄閣，都叫老襯亭。老襯亭實爲山頂纜車嘅山頂總站，實地喺歌賦山同扯旗山之間，喺爐峰峽之處。老襯亭同山頂纜車，係香港大酒店公司所有。舊時公司亦有山頂酒店，就係老襯亭後面，喺家下嘅山頂廣場笪地。
因原亭已拆，亦有誤以爲西面另一觀景亭，卽獅子亭，就係老襯亭。實屬誤會。

史
老襯亭最初係個亭，用來睇風景，毁於香港日治時期。二十世紀五十年代，香港大酒店出資起樓，是爲山頂站嘅樓。一九七二年，原地建爐峰塔，八月廿九號開張，頂層有西餐廳，餐廳落一層做咖啡室，而底層做中菜餐館。塔喺一九九三年再拆，起個座凌霄閣。
一代山坳亭：1900年代－1940年代
二代：1950年－1971年
三代爐峰塔：1972年－1993年
四代凌霄閣：1997年－至今

名
老襯有搵笨嘅意思，老襯亭實際意思，亦無從得知。傳說有幾個。一說遊人千辛萬苦上山，到觀光亭睇風景，好鬼搵笨；二說二十世紀五十年代，香港地有話，「香港地老襯死唔晒」、「太平山頂望落去老襯數唔晒」。遊人喺亭內，望落山腳，見到唔少老襯，卽係笨人；三說老親轉音成老襯，卽係親家，企喺亭望落山，搵未來老親，卽係「捃老親」，亦寫搵老襯。
艾斯尤特省

艾斯尤特省（阿拉伯文：محافظة أسيوط‎），係埃及嘅其中一個省，位置喺埃及中部左近。首府係艾斯尤特。面積1,553平方公里，2006年有3,441,597個人喺嗰度住。
艾斯維爾

艾斯維爾（英文：ASVEL Basket）係法國里昂嘅職業籃球球會，依家打緊法國籃球甲級聯賽。
艾斯高巴

艾斯高巴（粵拼：ngai6 si1 gou1 baa1；西班牙文：Escobar／葡文：Escobar）係西班牙或葡萄牙嘅人名，本名從西班牙文轉變而嚟。

出名嘅人
安德烈斯·艾斯高巴：哥倫比亞足球員。1994年打完世界盃之後俾人槍殺，成為震驚全球嘅「致命烏龍波案」。
柏保路·艾斯高巴：哥倫比亞毒梟，史上最大毒販。
阿力斯·艾斯高巴：委內瑞拉棒球員。
卡路士·艾斯高巴：阿根廷足球員。
丹尼爾·艾斯高巴：美國男演員。
環·M·艾斯高巴：美國法官。
荷西·艾斯高巴·山齊士：委內瑞拉棒球員。
羅蘭度·艾斯高巴：巴拿馬足球員。
蘇珊拿·艾斯高巴：墨西哥泳手。
艾斯坦拿

艾斯坦拿（英文：FC Astana）係哈薩克阿斯塔納一間職業足球球會，依家踢緊哈薩克超級足球聯賽。
艾斯派古達

呢個人物係用緊西班牙人名：首姓或者父姓（即老豆個姓）係「艾斯派古達」，次姓或者母姓（即阿媽個父姓）係「坦科」。
艾斯納獎

威爾艾斯納漫畫工業獎（英文：The Will Eisner Comic Industry Award），通常簡稱做艾斯納獎（英文：Eisner Award），係漫畫界最出名、最重要，亦係最具代表性嘅獎，俾業界叫做漫畫界嘅奧斯卡金像獎。 呢個獎係以圖像小說先鋒兼作家威爾·艾斯納命名嘅獎，佢喺2005年死之前，一直都有出席呢個獎嘅頒獎典禮。
艾斯頓古查

艾斯頓古查（英文：Ashton Kutcher，1978年2月7號—）係美國嘅男演員同模特兒，喺1998年出道。
索額圖

索額圖（滿文：ᠰᠣᠩᡤᠣᡨᡠ，1636年—1703年），赫舍里氏，號愚庵，滿洲正黃旗人，大清康熙年間大學士。
索額圖係清開國功臣索尼第三仔，獲封一等侍衛。出生年代推算喺崇德元年（1636）前後，生於盛京（而家瀋陽）。康熙七年（1668），授吏部侍郎、授國史院大學士，並為平定三藩積極謀劃，康熙九年任保和殿大學士。
索馬里政區

索馬里政區包括18個行政區（又譯州），下分90個區。不過實際上因為索馬里嘅內戰等因素，索馬里而家由6個聯邦成員國各自控制各個行政區。
索雪

費迪南·德索雪（法文：Ferdinand de Saussure，萬國音標：[fɛʁdinɑ̃ də sosyʁ]；1857年11月26號—1913年2月22號），簡稱索雪，普譯費迪南·德·索緒爾，係喺瑞士日內瓦出世嘅語言學家，現代語言學嘅奠基人。佢最大嘅貢獻，係將之前從屬於人類學嘅語言學建立成一個龐大嘅獨立學科。另外，索雪對語言學理論最重要嘅貢獻有兩項：第一，一種語言喺一個時間點上面，就已經係一個自給自足嘅系統；第二，語言學研究嘅對象，應該係口語而唔係書面語。
1916年，索雪嘅兩位學生沙夏勒·巴利（Charles Bally）同薛施靄（Albert Sechehaye）將索雪生前嘅講課筆記整理成《通用語言學教程》（Cours de Linguistique générale）。伊本書成為咗結構主義語言學嘅開山之作。今日，語言學嘅好多基礎理論都係來自《通用語言學教程》嘅。
索馬利人

索馬利人（Somali）係喺「非洲之角」（Horn of Africa）嘅一個人種，佢哋主要講索馬里話，屬於庫希特語同閃語系。索馬利人大約有一千五百至一千七百萬人，主要住喺索馬里（超過九百萬人）、埃塞俄比亞（四至五百萬人）、肯雅東北部（一百萬人）、吉布提（三十五萬人），另外重有好多因為索馬里內戰關係而走咗去東亞、北美同歐洲。
索馬里嘅內戰

索馬里內戰係由1986年開始打嘅一場內戰，打到今日，總共死咗超過40萬人。
索馬里

；阿拉伯文：جمهورية الصومال الفدرالية‎‎）係非洲東部索馬里半島一國，東面係印度洋，北面係亞丁灣，面積637,660平方公里，2018年人口1,518萬，絕大多數係索馬里族，首都係摩加迪沙，法定語文係索馬里文同阿拉伯文，通貨用索馬里先令。
1960年6月26號，索馬里北部由英國獨立，7月1號南部獨立，同日南、北部合併，成立索馬里共和國。6月26號成爲該國獨立日；而7月1號成爲該國國慶節。
1991年1月，靠政變上台嘅西亞德被推翻，索馬里自此陷入內戰，形成索馬里蘭共和國、索馬里西南國等等政權，但係都未得到國際社會認受。
索馬里州

索馬里州係埃塞俄比亞嘅一個州，喺國土東部，首府吉吉加。
索里亞省

索里亞省（西班牙文：Provincia de Soria）係西班牙卡斯迪拿萊昂嘅省，首府索里亞。
索韋

珍妮索韋：加拿大政治人同夫人。
阿瑟索韋：加拿大政治人。
安德烈索韋（法文：André Sauvé）：加拿大宗教師。
硝酸鋇

硝酸鋇（粵拼：siu1 syun1 bui3，Barium nitrate）係鋇嘅硝酸鹽，化學式Ba(NO3)2，喺室温嘅外觀係白色粉，溶得喺水。
硝酸鋇係一種無機化合物。佢係無色、有毒同易溶於水嘅鹽類。佢可以燃燒出綠色火焰，係製造煙花中常用嘅氧化劑。

製造、存在同反應
硝酸鋇可以透過兩個方法製造，首先係將碳酸鋇溶喺硝酸入面，等所有鐵雜質沉澱，然後過濾、蒸發同結晶。第二個方法係將硫化鋇同硝酸混合。硝酸鋇亦可以自然存在，但係非常罕見。喺高溫之下，硝酸鋇會分解成氧化鋇。

應用
硝酸鋇常用於製造含有BaO的材料。喺軍事方面，硝酸鋇曾經用喺製造爆炸物Baratol，Baratol由硝酸鋇、TNT同粘合劑組成。由於硝酸鋇密度高，Baratol亦非常之密集。硝酸鋇同鋁粉混合後可以製成閃光粉，有高度爆炸性。
佢同熱劑混合可形成Thermate-TH3，用喺軍事熱劑手榴彈。硝酸鋇亦都係英國喺二戰期間製造嘅"SR 365"燃燒彈嘅主要成分，爾種燃燒彈用喺英國嘅戰鬥機，如颶風戰鬥機（Hawker Hurricane）同噴火戰鬥機（Supermarine Spitfire）。
硝酸鋇亦係用來製造氧化鋇、真空管工業同煙花入面嘅綠色火焰。

安全性
同所有可溶性鋇化合物一樣，攝入或者吸入硝酸鋇都係有毒。如果鋇中毒，可以用硫酸鎂或者硫酸鈉爾啲硫酸鹽溶液作為急救，因為佢哋會令鋇沉澱成不溶性嘅硫酸鋇，從而減少毒性。
吸入硝酸鋇可能導致呼吸道刺激。雖然同皮膚或者對眼接觸比攝入或者吸入嘅危害比較小，但仍然可能引起刺激、發癢、紅腫同疼痛。
美國職業安全健康管理局（OSHA）同美國國家職業安全健康研究所（NIOSH）將職業暴露限值設定為每立方米0.5毫克。
硝酸鍶

硝酸鍶（粵拼：siu1 syun1 si1，Strontium nitrate）係鍶嘅硝酸鹽，化學式Sr(NO3)2，外觀係冇色或者白色結晶，溶喺亞摩尼亞，微溶喺酒精。
硝酸鋰

硝酸鋰（粵拼：siu1 syun1 lei5，Lithium nitrate）係鋰嘅硝酸鹽，化學式LiNO3，外觀係白色或者淺黃色固體。
硫

硫（粵拼：lau4，Sulfur）係元素一隻，符號S，來自Sulphur，原子序號16，原子重量32.065(5)。硫原本叫硫磺，可以簡稱做硫或者磺。佢主要用響肥料中，並廣泛用響火藥、潤滑劑、殺蟲劑同抗真菌劑中。
硫呢個字係大唐先開始有，原本寫做流。硫磺係黃色嘅，係礦石又係藥材，用來醫皮膚有關嘅病。
維基同享有多媒體嘅嘢：
硫（類）
色散

色散（英文：Dispersion），係種光學現象，皆因唔同波長嘅光喺介質嘅折射率唔同，當光穿過介質（譬如三稜鏡），就會散開出唔同色水嘅光。
色楞格

色楞格（Сэлэнгэ）係蒙古一盟，首府阿勒坦布拉格。
色楞格河

色楞格河係俄羅斯同蒙古國嘅河，屬葉尼塞河主要支流，由蒙古國庫蘇古爾開始，向北流入貝加爾湖，全長992公里，流域面積447,000平方公里。
色惑

《色惑》係香港歌手楊千嬅喺2014年7月10號發行嘅單曲，由Lara Nahum，SMIDI作曲，周耀輝作詞，Edward Chan、舒文、于逸堯共同監製，由寰亞唱片出品。
呢首歌推出嗰陣，首先推出2分54秒嘅版本，之後再推出4分29秒嘅Extended Version。由於歌曲嘅風格同之前楊千嬅一貫嘅曲風唔同，加上楊千嬅喺MV入面嘅性感造型同埋舞蹈，所以推出既時候引起咗唔少討論。
立陶宛文

立陶宛文（立陶宛文：lietuvių kalba），係立陶宛通行嘅官方語言，使用人數超過300萬。
立體聲

2.0聲音，立體聲。
立體聲（英文：stereo）係用兩個或多個獨立嘅音效通道，喺一對以對稱方式配置嘅揚聲器（即俗稱嘅喇叭）上出現。用呢個方法發出嚟嘅聲音，喺唔同方向仲可保持自然同好聽。同之相對嘅係單聲道。
立陶宛蘇維埃社會主義共和國

立陶宛蘇維埃社會主義共和國（立陶宛文：Lietuvos Tarybų Socialistinė Respublika）係蘇聯設立嘅加盟共和國之一，喺1990年3月11號宣布獨立，改名做立陶宛。
呢篇立陶宛蘇維埃社會主義共和國係關於國嘅楔位文章，重未寫完嘅。麻煩你幫手充實佢。
立體主義

立體主義（Cubism）係種前衛藝術流派，20世紀頭喺歐洲興起。
立陶宛大公國

立陶宛大公國係1236年到1795年期間歐洲嘅一個大公國，1251年到1263年曾經係立陶宛王國嘅一部份，自1569年開始係波蘭立陶宛聯邦嘅一部份。
立陶宛小人國牌芝士

立陶宛小人國牌芝士係一種立陶宛半硬發酵嘅芝士，喺1958年開始生產。
立體化學

立體化學（英文：stereochemistry）係化學嘅一個子領域，專門研究原子等粒子嘅空間特性，例如係研究「一粒水分子入面嗰兩粒氧原子之間成咩角度」呢類嘅課題。
立陶宛

立陶宛（立陶宛文：Lietuva）係東北歐波羅的海三國之一，北面係拉脫維亞，東南面係白俄羅斯，南面係波蘭，西南面同俄羅斯嘅加里寧格勒接壤，首都係維爾紐斯。原本係蘇聯加盟共和國，喺1990年自己宣佈獨立，去到第二年蘇聯至承認立陶宛獨立。佢係歐盟、北約、神根公約等等國際組織嘅成員。

歷史
13至15世紀嘅立陶宛疆域變化
1253年，明道加斯加冕做立陶宛國王，1263年明道加斯被刺殺之後，立陶宛又變番做立陶宛大公國。14世紀嗰陣係歐洲最大嘅國家，領土範圍包括今日嘅立陶宛同白俄羅斯，同埋烏克蘭嘅大部分，以及波蘭同俄羅斯嘅一部分。1569年，立陶宛同波蘭一齊組成波蘭立陶宛聯邦。18世紀後期聯邦畀鄰國瓜分，立陶宛嘅地大部分畀俄羅斯佔據。第一次世界大戰之後，立陶宛共和國成立，去到1940年畀蘇聯佔領。1990年重新獨立。2004年立陶宛加入北大西洋公約組織同歐洲聯盟。
立陶宛文維基百科

立陶宛文維基百科係維基百科協作計劃嘅立陶宛文版，由非牟利組織──維基媒體基金會維持負責。家下係各語言嘅維基百科計劃中，規模排名響40名以內（跟文章數量計），有超過10萬篇文。
脫水

喺生理學嚟講，脫水（粵拼：tyut3 seoi2）係指體內缺少足夠嘅水份。當水嘅消耗量大過水嘅攝入量嗰陣就會發生，通常係因為運動、病或者環境溫度太高而搞出嚟嘅。
脫敏

脫敏（Desensitization）係指用醫學方法去減低或者生物對一隻特定物質嘅負面反應。其中最常見嘅方法係過敏原免疫療法。
脫獨工程

《脫獨工程》（Love Avatars），係香港電視娛樂製作嘅真人騷節目，2016年9月6號開始逢禮拜一、二22:00-23:00喺ViuTV播。
節目會用模特兒呈現主角嘅外表，主角就操縱住模特兒執行自己嘅言行舉止，約會自己心儀嘅對象。
脫脂奶

脫脂奶係指去除咗全部忌廉嘅奶，令佢幾乎再無乳脂成份。皆因多數係用牛奶，所以又會叫脫脂牛奶。
脫玻作用

脫玻作用（Devitrification），又叫脫玻化作用，係整玻璃有機會出現嘅現象。當燒玻璃嗰陣，若果玻璃物質停留喺極易晶化嘅溫度區域內嘅時間太耐，就可能會令玻璃無咗光澤。
脫瑞康

脫瑞康係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
脫皮爸爸

《脫皮爸爸》（英文：Shed Skin Papa）係2018年上畫嘅港產片，由吳鎮宇、古天樂、春夏、蔡潔同田蕊妮主演，司徒慧焯執導。故仔圍繞男主角阿爸有個怪病，每日脫一次皮，每脫一次皮就後生十幾年。
吳鎮宇亦憑呢套戲獲得第36屆香港電影金像獎嘅最佳男主角提名。
緣來自咖啡2

《緣來自咖啡2》（英文：Coffee, You and Me 2）係一套由出色堂小馬工作室製作嘅清談節目，由邵氏兄弟國際影業發行，主要講到各女嘉賓對咖啡廳深入嘅感受，由馬浚偉主持，喺iCafé Coffee Workshop取景。而前篇係《緣來自咖啡》。
個節目喺TVB Anywhere以及MyTV Super平台，喺2021年1月27號開始，逢星期三上架播出一集，每集30分鐘
編劇

編劇（粵拼：pin1 kek6）即係編寫劇本嘅人。喺小型話劇，編劇有時會擔當埋導演嘅角色，因為最了解劇本嘅就係編劇。

基本
内文：劇本
編劇負責嘅係寫劇本。劇本會做一件創作品嘅根基，編導、演員同其他嘅相關嘅嘢都會攞本劇本嚟做依歸；不過同時編劇又要小心，唔可以吓吓所有嘢都講明晒要點做，否則就可能會搞到演員同動作指導等嘅人員唔夠空間自我發揮。
緣來自昨天

《緣來自昨天》（Yesterday）係2019年英國電影，由赫密殊柏特爾、莉莉詹絲主演，丹尼波爾執導。故仔講個世界突然所有人都唔記得披頭四同佢哋嘅作品，得主角記得。
緣來自有機

《緣來自有機》係香港電視廣播有限公司製作嘅時裝電視劇。
緣海假期

《緣海假期》（粵拼：jyun4 hoi2 gaa3 kei4，By the Sea）係套2015年上畫嘅美國愛情片，導演係安祖蓮娜祖莉。
蔡蓮治

蔡蓮治，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡豐松

蔡豐松係香港親中派政治人物兼工程界人士。

選舉經歷
喺2021年9月，佢成為香港特别行政區選舉委員會工程界當然委員。
蔡衍明

蔡衍明，係台灣企業家，香港上市公司旺旺集團創辦人同埋而家嘅董事長，中國電視公司最大股東，香港亞洲電視嚮2009年嘅新投資者。蔡衍明家族最少有7個女人，九個細路。

屋企
蔡紹中，蔡衍明大仔，中國旺旺執行董事兼經理，嚮2001年3月新加坡國際學校高中畢業，無再讀大學，即刻開始幫自己家族生意打工，接受在職訓練職位輪調，工作經歷物流、人力資源、資訊科技、策劃同商業營運。蔡紹中家下兼職做台灣證券交易所上市公司旺旺友聯產物保險董事。

主要涉及事件
身為中天新聞台持有人嘅蔡衍明，被指經常干預新聞台嘅新聞自主。呢樣嘢亦係中天新聞台冇獲續牌事件入面，台灣國家通訊傳播委員會（NCC）七個獨立委員提出嘅一個主要理由。
蔡衍明喺2012年初接受《華盛頓郵報》採訪嘅時候表示，六四事件中隻身阻擋坦克嘅畫面入面嗰個人仍然活著，說明“大屠殺”嘅講法唔啱。蔡衍明對六四屠殺嘅否認言論，當時就被兩名民運人士，包括張健同王丹駁斥同譴責。
蔡豪傑

蔡豪傑，香港親中派藝術家，香港華傑集團董事長。

早年經歷
佢1944年喺福建廈門出世，1963年喺廈門師範畢業。
蔡誌恩

蔡誌恩（英文：Choi Chi Yan, Vincent，1979年6月2號—）係香港男演員、模特兒同主持人，邵氏兄弟同無綫電視旗下藝人。

簡歷
蔡誌恩香港城市大學會計系畢業，做過香港有線電視新聞、無綫新聞主播、節目主持、模特兒、審計師同空中服務員。做模特兒時經模特兒好朋友介紹，任職有線新聞主播。其後喺2006年轉職無綫新聞台做主播，亦會為部份內地新聞做幕後報道。2007年7月份離開無綫新聞台，轉職成為全職模特兒，冇再做主播。
蔡華娟

蔡華娟，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡蔚茵

蔡蔚茵，香港親中派文化界人士，波希藝術培育中心團長，不時會參與香港高齡教育工作者聯誼會嘅活動。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
莫羅戈羅區

莫羅戈羅區係坦桑尼亞嘅一個區，喺國土中部，首府莫羅戈羅。
莫耀強

莫耀強（Peter Mok Yiu Keung，1951年6月15號—），香港企業家，標準錶針及配件廠有限公司主席同莫氏宗親會成員，而家係香港超級聯賽球會標準流浪會長。

生平
莫耀強小學畢業後因家貧而輟學邊做邊讀夜校提升自己，後尾以錶針生意創業同地產致富。佢嘅錶針生意迅速發展成為全球產量第1同佔全球4分1嘅大生意，佢喺2001年開始入主香港足球壇球會標準流浪。球會多年嚟都蝕錢。但佢就只求為香港球壇培育年輕球員一直投資本地足球呢個蝕本行業，因為欠缺班費每年佢都親自揾唔同贊助商籌募經費。佢喺2014年為標準流浪喺荔枝角投資2,200萬買入6,000呎工廈改建成流浪會。到2017年以3,400萬轉售賺到第一桶金1,200萬增加培育新秀本錢，就即喺九龍灣訓練場附近用2,700萬買新會址做訓練基地。作為流浪班主佢喺2015年親自演繹球隊會歌《打打氣》並且擺上網以激勵球員，另外佢亦為慈善捐助重兼任香港足球代表隊名譽領隊同香港籃球總會副會長同贊助福建籃球隊。
莫裕生

莫裕生，香港親中派政治人物兼基督教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
莫西子詩

莫西子詩（1979年4月28號—），漢名莫春林，係中國大陸彝族音樂人、歌手，喺四川涼山州出世。2008年，寫咗歌《不要怕》，後嚟被彝族山鷹組合成員瓦其依合收錄喺佢出嘅個人唱碟《黑鷹之夢》入面。2014年，喺《中國好歌曲》演唱為俞心樵詩作《要死就一定要死在你手裏》譜曲嘅歌攞到導師好評，並紅咗。同年9月1號，發行第一張個人唱碟《原野》。
莫西

莫西（阿拉伯文：محمد محمد مرسى عيسى العياط‎‎，1951年8月20號—2019年6月17號）係埃及第5任總統，亦係頭一任民選總統，任期由2012年6月30號開始，但係響2013年7月3號畀埃及軍方拉咗落台。
2019年6月17號喺法庭講講下嘢猝死。
第11屆巴斯克自治區議會選舉

第11屆巴斯克自治區議會選舉響2016年9月25號舉行。
西班牙巴斯克同加利西亞地區舉行地方選舉，但係相信選舉結果冇法幫國家政治僵局帶來突破。

背景
西班牙今年先後舉行過兩次大選，但冇一個政黨能夠成功籌組政府。已經做咗差唔多一年看守首相嘅拉霍伊，要響10月31號之前成功組閣，唔係西班牙就要搞第三次選舉　。
拉霍伊期望巴斯克國家黨響地方選舉入面順利連任，加上佢所屬嘅人民黨可以響佢鄉下加利西亞攞到壓倒性勝贏出嘅話，就可以增加佢同巴斯克政府合組聯合政府嘅機會。
國內第二大黨社會黨如果響地方選舉失利，亦會對拉霍伊成功組成小數派政府有利。
不過外界認為，巴斯克國家黨嘅主要支持來自社會黨，相信佢哋唔會參與拉霍伊嘅組閣行動，相信呢次地方選舉唔會為西班牙政治僵局帶來突破性進展。

過程
巴斯克自治政府領袖，巴斯克國家黨黨魁烏爾庫盧禮拜日（25號）到所屬票站投票。
第11屆日本參議院議員通常選舉

第11屆日本參議院議員通常選舉喺1977年7月10號舉行。

內閣
福田赳夫內閣。

選舉舉行
1977年7月10號。

選舉人數
126人。
地方選區：76人。
全國選區：50人。

選舉制度
地方選區
小選區制
兩人選區：26人。
中選區制
四人選區：15人。
六人選區：4人。
八人選區：2人。
全國選區
複數選區制：50人。
唔記名投票
選舉資格：夠廿歲嘅男女先可以投票。
選民人數：78,321,715人。
地方選區：37,911,227人。
全國選區：40,410,488人。

其他
候選人：320人。
地方選區：218人。
全國選區：102人。

投票率
地方選區：68.48%（投票人數53,642,596人）。
全國選區：68.49%（投票人數53,634,788人）。

第一次參選就贏咗
有「※」曾經係眾議院議員。
自由民主黨
淺野擴
伊江朝雄
岩崎純三
遠藤政夫
扇千景
大石武一※
小澤太郎※
金丸三郎
龜長友義
北修二
熊穀弘
下條進一郎
鈴木正一
高平公友
竹內潔
中村啓一
成相善十
野呂田芳成
福島茂夫
藤井裕久
降矢敬義
降矢敬雄
堀江正夫
増岡康治
真鍋賢二
三善信二
山本富雄
日本社會黨
穐山篤
大木正吾
大森昭
勝又武一
阪倉藤吾
佐藤三吾
高杉廸忠
廣田幸一
松前達郎
丸谷金保
村澤牧
安恒良一
吉田正雄
公明黨
和泉照雄
中野明※
馬場富
渡部通子※
日本共產黨
市川正一
佐藤昭夫
下田京子
宮本顯治
民社黨
井上計
柳澤鍊造
新自由俱樂部
柿澤弘治
円山雅也
森田重郎
社會民主連合
江田五月
國政新風會
衛藤征士郎
獨立人士
高橋圭三
田原武雄
八代英太
第11屆朝鮮地方選舉

第11屆朝鮮民主主義人民共和國地方選舉喺1983年3月6號舉行。
呢次遲舉選出全國24,562個城市、郡同埋邑嘅人大代表。
第11屆伊朗總統選舉

第11屆伊朗總統選舉響2013年6月14號舉行。

背景
今屆伊朗總統選舉有超過五千萬個合資格選民，其中有一百六十萬人係第一次投票。佢哋可以響六個候選人入面揀一個，接替即將卸任嘅總統艾哈邁迪內賈德。
六名候選人都經過憲法監護委員會篩選，全部都係保守派。其中曾經做過伊朗首席核談判代表嘅魯哈尼，係唯一得到改革派支持嘅溫和保守派，佢主張對內加強政治同言論自由，對外就支持改善同大部分國家嘅關係。佢同兩名強保守派候選人，德黑蘭市長卡利巴夫同埋現任首席核談判代表賈利利，都被視為係熱門。而卡利巴夫就被認為有能力改善伊朗經濟；賈利利就可能得到哈梅內伊支持。

分析
但係選前相信唔會有候選人攞到過半數選票，必須進行第二輪投票。好多選民都有類似諗法，特別係支持改革嘅選民。佢哋話，四年前舉行嘅總統選舉出現舞弊，令到艾哈邁迪內賈德可以連任，民眾不滿上街示威，引發綠色革命，結果遭到鎮壓，所以認為即使踴躍投票，結果都係冇用。
同埋分析認為若果有大量選民杯葛投票，可能會影響獲改革派支持嘅魯哈尼躋身入第二輪投票。

結果
屬溫和保守派嘅魯哈尼以壓倒性優勢贏出，大幅拋離得票排第二嘅強硬保守派德黑蘭市長卡利巴夫，同埋首席核談判代表賈利利。

後續
魯哈尼支持者，知道佢贏出嘅消息之後，上街大肆慶祝，有支持者拎住紫色頸巾，紫色係魯哈尼競選時用嘅代表顏色。亦有人高舉魯哈尼張相，情緒愈來愈高漲，高舉勝利手勢，幫魯哈尼打氣，又話終於等到艾哈邁迪內賈德做完任期，認為選舉結果，等國家走向改革道路。而慶祝班人到夜晚都唔肯散水。
而魯哈尼就話，呢次係智慧同溫和路線贏出，希望伊朗可以翻返理性同中間嘅正軌。

分析
作風溫和嘅魯哈尼上任之後，相信會致力修補同西方國家緊張關係，同埋提升國內民眾公民權利。不過，有分析相信，國內保守派勢力強大，尤其係最高精神領袖哈梅內伊勢力根深蒂固，佢響重要議題上，包括主張改善同西方國家關係、核問題、國防同外交政策之類，未必能夠攞到主導權。
亦分析話，魯哈尼今次選舉贏出，係因為改革派唯一候選人阿雷夫退選。佢哋嘅支持者於是轉向支持立場同樣比較溫和嘅魯哈尼。而伊朗民眾普遍不滿上屆總統選舉結果唔公正，令到艾哈邁迪內賈德連任。希望響今次選舉入面，選出改革派候選人，帶領國家走出高通脤同埋失業率高企嘅局面。
第11屆巴基斯坦下議院選舉

第11屆巴基斯坦下議院選舉響2018年舉行。

背景
謝里夫三度出任巴基斯坦總理都係做唔滿任期，謝里夫響1999年因為軍事政變，提早結束總理任期，2007年結束流亡回國。2013年佢領導嘅穆斯林聯盟響選舉入面壓倒性贏出，成為第一大黨，又再次出任總理。2017年巴基斯坦最高法院五名法官組成嘅審理小組，認為謝里夫同佢屋企人無法解釋點解有巨額財富，7月28號頒布裁決，法官話謝里夫唔可信同誠實，撤銷佢嘅國會議員資格，同時亦唔能夠繼續出任總理，又下令反貪機構國家稽查局，六個禮拜入面刑事調查謝里夫同佢三個仔女涉嫌隱瞞資產，謝里夫係第二個因為巴拿馬文件而要落台嘅國家政要；總理府發表聲明，話謝里夫對裁決有嚴重保留，公義亦冇得到彰顯，但係佢基於尊重法治同司法制度，已經辭職落台；單案源於2016年，震撼全球政壇嘅巴拿馬文件揭發咗謝里夫嘅仔透過多間離岸公司控制海外資產，包括倫敦四個物業。佢否認指控，又話係用合法資金響海外從事商業活動。

分析
分析話，謝里夫可能會提名自己嘅人選出任總理，直至選舉為止。

結果
由伊姆蘭汗領導嘅正義運動黨攞到最多議席，正義運動黨聯合埋其他細黨一齊執政，伊姆蘭汗成為總理。
第11屆日本眾議院議員總選舉

第11屆日本眾議院議員總選舉喺1912年5月15號舉行。
呢次選舉加咗沖繩選區。

內閣
第2次西園寺內閣。

解散
做滿晒任期
1912年5月15號。

選舉舉行
1912年5月15號。

選舉人數
381人。

選舉制度
複數選區制。
選舉資格：夠廿五歲同埋每年畀10円以上嘅稅嘅男性先可以投票。
選民人數：1,506,143。

贏出名單
立憲政友會 立憲國民黨 中央倶樂部 獨立人士
※選區後嘅數字表示攞到票數之後分配出嚟贏出嘅順序。
第11屆朝鮮最高人民會議選舉

第11屆朝鮮最高人民會議選舉喺2003年8月3號舉行。
呢次選舉係以直選嚟選出687個議席。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。

議席數
呢次遲舉因為北韓冇公佈詳細結果，只係知朝鮮勞動黨仍然都係最高人民會議入面最大黨，朝鮮社會民主黨同天道敎青友黨就繼續係最高人民會議嘅第二同第三大黨。
腓特烈威廉四世

腓特烈威廉四世（Friedrich Wilhelm IV，1795年10月15號—1861年1月2號），係普魯士國王，1840年到1861年在位。

生平
腓特烈威廉四世係普魯士國王腓特烈威廉三世嘅大仔。1840年，腓特烈威廉三世過身，由腓特烈威廉四世繼位。
1861年1月，腓特烈威廉四世過身，佢同王后冇仔女，由佢細佬威廉一世繼位。
腓特烈桑格

腓特烈桑格（Frederick Sanger，1918年8月13號—2013年11月19號）係英國化學家，先後喺1958年同1980年攞到諾貝爾化學獎，至今只係得佢同埋卡爾·夏普斯攞過兩次諾貝爾化學獎。
腓骨

腓骨（粵拼：fei4 gwat1）係人細髀上嘅兩嚿骨之一，喺細髀外側，比脛骨幼。
腔蝠魚屬

腔蝠魚屬（學名：Coelophrys）係鮟鱇目棘茄魚科嘅其中一個屬。
腕躄魚屬

腕躄魚屬（學名： Tathicarpus）係鮟鱇目躄魚科嘅其中一個屬。
腔腸動物

腔腸動物係舊時生物分類入面對動物嘅其中一個門，而家經已拆開做刺胞動物（包括白蚱、珊瑚、海葵都係）同櫛水母兩個門。
腓立比書

腓立比書（粵拼：fei4 lap6 bei2 syu1；希臘文：Προς Φιλιππησίους），天主教叫斐理伯書（粵拼：fei2 lei5 baak3 syu1，全名聖保祿宗徒致斐理伯人書），係使徒保羅寫畀腓立比教會嘅一封信。呢封信係保羅書信嘅第一封。

簡介
作者：保羅
日期：62年春天
地點：羅馬
收信人：腓立比教會
腓立比書係保羅寫畀佢喺歐洲建立嘅第一個教會嘅信。腓立比喺羅馬統治下嘅馬其頓省。呢封信係保羅喺監獄度寫嘅。嗰時，佢正遭受其他同工嘅攻擊，又因為腓立比教會受異端侵襲，令佢深感困擾。但係，呢封信依然充滿喜樂同確信，顯出佢對耶穌基督有堅定不移嘅信心。
保羅寫呢封信嘅主要目的係向腓立比信徒道謝，因為喺佢缺乏嘅時候，佢哋接濟佢。佢要趁機會鼓勵佢哋，堅定佢哋嘅信心，使佢哋雖然睇見佢遭受患難，而佢哋自己亦喺困難當中，仍然能夠保持勇敢同信心。保羅勸勉佢哋要學耶穌嘅謙卑，唔好俾自私同驕傲支配。保羅提醒佢哋，同基督連結嘅生命係出於上帝嘅恩典，呢啲恩典係佢哋透過信心領受嘅，唔係靠順從猶太人嘅律法而得到。佢亦描寫上帝賜畀同基督連結人嘅喜樂同平安。
呢卷書特徵係強調喜樂、合一同堅定不移嘅信心同生活。信裏面處處流露保羅對腓立比教會嘅熱愛。
腕管綜合症

腕管綜合症係指手腕正中神經線（腕管）受到壓迫而產生嘅病症，一般會令手指發麻或者痛。
臺中市政府

臺中市政府（英文：Taichung City Government）係中華民國臺中市地方自治事項嘅最高行政機關，喺中華民國政府架構中為直轄市自治嘅行政機關，並同時負責執行中央機關委辦事項，臺中市嘅自治監督機關為行政院。臺中市政府共設有28個所屬一級機關、28個區公所、172個「所屬二級機關」、307所各級學校、22間幼兒園。此外，臺中市政府重經營2個市營事業機構。
臺中市第七期市地重劃區

臺中市第七期市地重劃區係臺灣臺中市嘅核心商業區。呢度係台中最繁華嘅地方。
自在8點半

《自在8點半》（英文：830 Magazine）係港台電視製作嘅直播清談節目系列，由2017年9月11號到2018年7月20號逄禮拜一到五20:30—21:30喺港台電視31首播。節目喺禮拜一到五都有唔同主題。主持陣容包括陳逸寧（Isabel）、譚淇淇（淇淇）、潘杰寧（Kelena）、伍家謙（家謙）、黎國輝（阿感）、泰山、凌梓維（梓維）、李文意、羅堃尉等等。
節目前身係《五夜講場》，而後繼節目係《日常8點半》。
自動道路繳費系統

不過，世界上第一個部署使用ETC系統係1989年喺意大利境內搞，不過嗰時未正式廣泛使用。直到1991年，喺葡萄牙出現嘅「Via Verde」系統亦成爲世界上第一個自動道路繳費系統。
自卑情結

自卑情結（粵拼：zi6 bei1 cing4 gik3，英文：inferiority complex，德文：Minderwertigkeitskomplex）係亞弗列亞德勒提出嘅個體心理學（英文：classical Adlerian psychology）裡面嘅概念，爾個概念源自弗洛伊德嘅精神分析。佢指嘅係一種認為自己喺某方面達唔到標準或者比唔上人哋嘅感覺。爾種感覺通常係潛意識嘅，而且有可能會引起兩種極端反應：一係喺另外一個方面過分追求完美（心理學上稱為過度補償），另一種就係對自己認為唔掂嗰方面一味逃避，包括造成社交孤立。
自卑情結同自卑（英文：self-abasement）有聯繫，又有唔同。「自卑」講嘅係一個人喺個別時間個別事件上嘅特定反應。如果一個人喺某一方面持續遭遇失敗或者俾人笑，佢喺嗰方面嘅自卑感就會逐漸強化，有可能發展成自卑情結。
近年來，隨著日本文化嘅傳播，有人會喺中文道借用日語詞「劣等感」來描述自卑情結。
自在

自在（梵文：ईश्वर，羅馬拼音：īśvara；巴利文：issara），印度教同佛教用語，即係自由自在，做任何事都冇障礙。
自己

《自己》係由許鈞作曲、填詞同演唱。呢隻歌第一次唱係由許鈞喺CCTV-3 綜藝《中國好歌曲》第二季第四期節目以原創作品形式演唱。
自動門

自動門係識得自己開閂嘅門，通常有人行埋去就會開，人走開咗就會閂，多數都用玻璃做。
自己人

《自己人》（英文：We Are Family）係香港首創兼唯一嘅多元性向文化節目，由2006年5月6號開始到2023年7月29號，逢禮拜六深夜（禮拜日凌晨）00:00到02:00喺香港電台第二台播出。節目主持包括梁兆輝（Brian）、李丹拿（Tanner）、Uncle Magie、Coco Pop、岑亮（小熊Simon）。

沿革
2005年同性戀電影《斷背山》上映之後，令多元性向議題開始畀香港人關注。當時香港電台第二台台長楊吉璽邀請資深廣播人梁兆輝回歸香港電台開咪，開咗用多元性向做主題嘅《自己人》畀佢主持。
2023年7月頭，梁兆輝收到香港電台中文台台長何翠峰通知，因為「節目調動」關係，《自己人》做到7月底就要停播，結束17年嘅歷史。
菠蘿輋

菠蘿輋（英文：Po Lo Che），又寫做波羅輋，係香港新界西貢區一笪地方，喺西貢墟西面。「菠蘿輋」個名係解做種菠蘿嘅輋地（梯田）。
菢蛋

菢蛋（粵拼：bou6 daan6*2）係指識生蛋嘅動物利用自己嘅體溫使蛋入面嘅胚胎發育直到佢破殼而出嘅過程。
現代最常見嘅菢蛋動物絕大部份係鳥類。但係近期嘅研究發現，好多生羽毛嘅恐龍都會菢蛋，爾啲發現進一步支持徂「鳥類係恐龍嘅直系後裔」爾個理論。
維基辭典有佢嘅解釋：
菢
菢蛋機

菢蛋機，又叫孵蛋機，係一件模仿菢蛋嘅架生，保持住啱嘅溫度同濕度。現代菢蛋機用電保溫，以前就要用熱水同毛氈。
菩提樹

菩提樹，樹一種，學名Ficus religiosa，又叫菩提榕、印度菩提樹、思維樹。佢係常綠喬木，歸桑科榕屬，原產地喺印度。香港市內常見。

名
菩提樹（粵拼：pou4 tai4 syu6）
相傳喺梁武帝天監元年（502年），有位嗌智藥三藏嘅印度僧人喺西竺（而家係印度）嗰度引咗啲唔知乜品種嘅樹過咗嚟廣州嘅光孝寺嘅壇前邊嗰度種。後嚟啲人問嘅係乜樹，結果佢就話「菩提」，所以「菩提樹」嘅名就係噉嚟。
菩提榕（pou4 tai4 jung4）
印度菩提樹（jan3 dou6 pou4 tai4 syu6）
由於呢樖嘢嘅原產地喺印度，所以「印度菩提樹」嘅名就係噉嚟。
思維樹（si1 wai4 syu6）
拉丁學名Ficus religiosa
英文Peepul Tree

形態
呢樖嘢一般有15米高，直徑去到2米。而樹皮係黃白色，而且樹幹係凹凸到冇平面嘅位。樹枝嗰度有氣根，好似啲鬍鬚噉揼落嚟，而且側枝大多數向四周圍擴展。而樹冠嘅樣方面，唔係似圓形就係似倒立嘅雞蛋形。而枝葉方面都幾密吓。樹葉係互生，話似三角形又唔似三角形，話似雞蛋形又唔似雞蛋形，話似圓角三角形又唔似圓角三角形，同呢三個圖形嘅樣差唔多，其中有一隻角係尖嘅。葉色係深綠色兼有光澤，甚至一塵不染。而佢啲花一般生喺樹葉嘅格辣底，幾乎睇到睇唔到佢嘅樣。而佢嘅果係隱花果，一般係黑色又扁又平嘅圓形果，冬天先至熟。

用途
菩提樹嘅葉可以用嚟做詩畫嘅題材；樹幹可以用嚟整硬性橡膠。成樖嘢重可以用嚟做寺院、街道同公園嘅行道樹。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
菩提樹嘅花可以用嚟做藥，佢有出汗解熱嘅功效。

文化
喺印度、斯里蘭卡同緬甸地區嘅森林同寺廟入面，成日都見到菩提樹響度，喺《梵書》入面成日話佢係「覺樹」。而俾佢虔誠咗嘅佛教徒就將菩提樹當成係聖樹嚟拜。喺傳說入面話，佛祖釋迦牟尼係喺菩提樹下邊修成正果嘅。
喺廣州，由於光孝寺喺禪宗嘅顯赫地位，而有俗話講：「未有羊城，先有光孝；未有光孝，先有柯子」。柯子（o1 zi2）指嘅係光孝寺內嘅菩提樹，佢係從印度引種來中國嘅，喺中國有唔少佛寺嘅菩提樹係光孝柯子嘅分枝。柯子係廣州人對菩提樹嘅本土稱呼。
菩薩

菩薩（粵拼：pou4 saat3），全名菩提薩埵（埵讀躲，pou4 tai4 saat3 do2；梵文：बोधिसत्त्व，拉丁轉寫：Bodhisattva），係佛教術語，意思係覺悟同有情。上座部佛教嘅觀點認為菩薩得兩位：成佛前嘅釋迦牟尼，同埋彌勒菩薩；大乘佛教嘅觀點就認為菩薩可以有好多個。出名嘅菩薩包括觀音菩薩、地藏菩薩、文殊菩薩、普賢菩薩等等。
紀卓如

紀卓如（簡化字：纪卓如，1929年—2014年6月26號），湖北大冶人。中國共產黨黨員。
紀卓如1948年就讀中華大學（後尾併入武漢大學）經濟系。1949年4月參加革命，同年12月參加新聞工作。1949年分配到中南人民廣播電臺（後改名為湖北人民廣播電臺），先後做記者、記者站長、記者部主任、副臺長、黨委委員。中國廣播電視學會理事，省作家協會會員。1983年當選第六屆全國人民代表大會代表（任期從1983年6月至1988年3月），係湖北新聞出版界第一位全國人大代表。1984年評為全國優秀新聞工作者。1983年至1985年連續3年攞全國好新聞獎；報告文學集《大潮明珠》，由人民出版社出版。1986年廣播電影電視部授予「全國廣播電視先進工作者」稱號。1989年畀華中理工大學請咗做兼職教授。報告文學《當驚世界殊》畀中國文聯評為全國優秀報告文學。享年85歲。
紀念中國人民抗日戰爭暨反法西斯戰爭勝利70周年閱兵式

紀念中國人民抗日戰爭暨世界反法西斯戰爭勝利70周年閱兵式係2015年9月3號喺北京天安門廣場辦嘅大型閱兵儀式，亦係習近平喺2012年11月做咗中共中央總書記同中央軍委主席之後，第一次搞咁大規模嘅慶典活動。呢次慶典係紀念中國人民抗日戰爭暨世界反法西斯戰爭勝利70周年。
呢次閱兵儀式既係中華人民共和國成立之後嘅第15次大閱兵，又係中國內地第一次唔喺國慶日搞閱兵，甚至係中華人民共和國第一次以閱兵方式嚟紀念抗日戰爭暨二戰勝利。
紀嘉林

紀嘉林（英文：Chris Grayling，1962年4月1號—）係英國政治人，英國保守黨員，2015年開始做下議院領袖兼樞密院議長。
紀堯姆·迪費

紀堯姆·迪費（1397年8月5號—1474年11月27號）係一個法國作曲家。
紀律部隊

紀律部隊〈英文：Disciplined Services〉係香港獨有嘅公務員架構，係指受到特別紀律約束嘅部隊（或部門），香港共有8隊正規同輔助性質嘅紀律部隊。
紀凱婷

紀凱婷（英文：Perenna Kei，1990年—）係香港上市公司龍光地產董事局主席紀海鵬個太子女，亦係公司嘅非執行董事。佢喺《福布斯》公佈嘅「2014年全球富豪榜」入面，做咗「最後生有錢人」，主要資產係佢用唔同公司攞住龍光地產一共八成半股權，身家夾埋有13億美金。
紀凱婷2011年喺英國倫敦大學經濟學同金融學學士畢業。
紀家發

紀家發（英文：Eric Kei Ka-Fat）係香港男演員，馬來西亞華人，香港演員李修賢嘅舅仔。
紀子

文仁親王妃 紀子（文仁親王妃紀子‎, ふみひとしんのうひ きこ?）（1966年9月11號—，即生於昭和四十一年），原名川嶋紀子（かわしま きこ），秋篠宮文仁親王嘅老婆，川嶋辰彥同川嶋和代嘅大女，前內閣統計局長川嶋孝彥大孫女。學習院大學文學部心理學科畢業，佢嘅徽印係檜扇菖蒲。家下係肺結核預防會總裁、日本紅十字會名譽副總裁。
1966年，川嶋紀子喺靜岡市嘅靜岡濟生會綜合醫院出世。
1990年（平成二年）6月29號佢同秋篠宮文仁親王結婚。
1991年（平成三年）10月23號生咗大女秋篠宮真子。
1994年（平成六年）12月29號生咗二女秋篠宮佳子。
2006年（平成十八年）2月7號，日本宮內廳正式宣布佢懷咗第三胎。同年9月6號清晨，喺愛育醫院開刀生咗大仔秋篠宮悠仁。呢個仔就成為咗日本天皇第三順位繼承人（2019年5月1號升為第二順位繼承人）。
蔣公誕

蔣公誕，減筆寫做蔣公𧩙、蔣公旦，又叫鍾山蔣公誕，係蔣公嘅寶誕。寶誕響四月廿六。